ADVANC บวก 2% คาดซื้อเก็งกำไรก่อนประมูล 5G อาทิตย์นี้-ขึ้น “XD” 19 ก.พ. ปันผล 3.56 บ.
ADVANC บวก 2% คาดซื้อเก็งกำไรก่อนประมูล 5G อาทิตย์นี้-ขึ้น "XD" 19 ก.พ. ปันผล 3.56 บ. ล่าสุดอยู่ที่ 202 บ. บวก 4 บ. หรือ 2.02% มูลค่าซื้อขาย 1.28 พันลบ.
ADVANC บวก 2% คาดซื้อเก็งกำไรก่อนประมูล 5G อาทิตย์นี้-ขึ้น "XD" 19 ก.พ. ปันผล 3.56 บ. ล่าสุดอยู่ที่ 202 บ. บวก 4 บ. หรือ 2.02% มูลค่าซื้อขาย 1.28 พันลบ.
14 ก.พ. 2563

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ล่าสุด ณ เวลา 15.41 น. อยู่ที่ 202 บาท บวก 4 บาท หรือ 2.02% สูงสุดที่ 203 บาท ต่ำสุดที่ 199 บาท ด้วยมูลค่าซื้อขาย 1.28 พันล้านบาท

โดย บล.กรุงศรี ระบุในบทวิเคราะห์ว่า ในวันอาทิตย์ที่จะถึงนี้ กสทช.จะเปิดประมูลคลื่น 5G ซึ่งครั้งนี้ กสทช.ทำการประมูลแบบ Multi brand โดยนำคลื่นออกมาประมูลหลายคลื่น ประกอบด้วย 700MHz, 1800MHz, 2600MHz และ 26GHz โดย ADVANC, TRUE และ CAT สนใจจะยื่นประมูลในคลื่น 700MHz, 2600MHz และ 26GHz ขณะที่ DTAC และ TOT สนใจยื่นประมูลคลื่น 26GHz เพียงคลื่นเดียว
ทั้งนี้คงมุมมองเดิมว่าการแข่งขันในครั้งนี้จะไม่รุนแรงเนื่องจากมีใบอนุญาตออกมาประมูลจำนวนมาก หากเป็นไปตามที่คาดไว้คาดต้นทุนต่อใบอนุญาตของผู้ประกอบการจะไม่พุ่งสูงเหมือนรอบการประมูล 4G ส่งผลดีต่อ Cash flow และผลกำไรของผู้ประกอบการ โดยหุ้นกลุ่มนี้ยังเลือก ADVANC และ INTUCH เป็น Top Pick ของกลุ่ม
 
นอกจากนี้ ADVANC เตรียมขึ้นเครื่องหมาย XD ในวันที่ 19 ก.พ.2563 โดยจะจ่ายเงินปันผลในอัตรา 3.56 บาท